Hrvatski hladnokrvnjak
Hrvatski hladnokrvnjak hrvatska je pasmina konja. Najbrojnija je autohtona pasmina konja.

Nastao je dugotrajnim križanjem toplokrvnih kobila s uvezenim pastusima hladnokrvnih pasmina. U počecima i u manjem broju slučajeva korišteni su pastusi ardenske, peršeronske, brabantske, a u skorije vrijeme i u puno većem obimu, mađarski hladnokrvni pastusi. Početak stvaranja hrvatskog hladnokrvnjaka datira od 19. stoljeća pa do početka 20. stoljeća. Nakon svih tih križanja nastao je čvrst, radni konj, jakih kostiju, nešto teže, ali ne prevelike glave. Otporna je pasmina, dobre plodnosti i skromnih zahtjeva u prehrani. Koristio se za poslove na polju na području središnje Hrvatske, gdje se i danas najviše uzgaja, naročito u okolici Siska. Izlaže se na poljoprivrednim sajmovima, naročito na Bjelovarskom sajmu, gdje se ocjenjuju grla i nagrađuju najbolja. Krajem 2007. godine bilo je 4.897, a 2012. već 5.907 primjeraka ove pasmine na području Hrvatske, što govori da je njeno brojno stanje u porastu.

Vidi još 
 Konj
 Hrvatski posavac
 Hrvatski toplokrvnjak
 Međimurski konj
 Hrvatske pasmine domaćih životinja

Vanjske poveznice 
 Uzgojni program hrvatskog hladnokrvnjaka
 Uzgoj pasmine započet je u 19. stoljeću
 Konjogojstvo u Republici Hrvatskoj - stanje i perspektiva
 Brojno stanje hrvatskog hladnokrvnjaka u 2012. godini

Izvori 

Pasmine konja